**Diotima**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Motto: "Femeia este un trandafir ceresc în viaţa pământeană"

(Schiller)

Un colț de cer îți e menirea,

tu, Schiller, cocoțat pe munți

ai împărțit în două omenirea:

în trandafiri și în bărbați cărunți.

Și, metafizic, ai schimbat femeia

în roza unui cer de neatins.

Când Machiavelli-i arăta lui Faust cheia

infernului pe post de rai pretins,

ai așezat făptura plângăcioasă,

nevolnică, urâtă, fără nerv,

tocmai în sfera luminoasă,

și, nici să vreau, nu mai observ

decât petale ofilite

în schimbul formei de clepsidră,

nu mai răzbat cuvintele răstite

ce-i ies din gurile de hidră.

În locul brațelor cărnoase

văd azi, doar frunze diafane,

dar unde-s coapsele vânjoase

și ce mai are pe sub haine?

Dă-mi înapoi, biata femeie,

ce rost avea s-o modelezi,

când ea îmi este dumnezee

oricum ai vrea tu s-o pictezi?

Mi-e chin estetica-ți ciudată,

lasă-mi în brațe trupul ei,

veninul rău din ghimpi de fată

să-l sorb nebun, și deodată,

din nurii-nșelători ai Diotimei.

Adina V.

9.03.2018